CELEX: 22014D0213
Language: hu
Date: 2014-10-24 00:00:00
Title: Az EGT Vegyes Bizottság 213/2014 határozata (2014. október 24.) az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról [2015/1437]

3.9.2015   
            
            
               HU
            
            
               Az Európai Unió Hivatalos Lapja
            
            
               L 230/8
            
         AZ EGT VEGYES BIZOTTSÁG 213/2014 HATÁROZATA
   (2014. október 24.)
   az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról [2015/1437]
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               A nem automatikus működésű mérlegek forgalmazására vonatkozó tagállami jogszabályok harmonizációjáról szóló, 2014. február 26-i 2014/31/EU európai parlamenti és tanácsi irányelvet (1) bele kell foglalni az EGT-megállapodásba.
            
         
               (2)
            
            
               A mérőműszerek forgalmazására vonatkozó tagállami jogszabályok harmonizálásáról szóló, 2014. február 26-i 2014/32/EU európai parlamenti és tanácsi irányelvet (2) bele kell foglalni az EGT-megállapodásba.
            
         
               (3)
            
            
               A 2014/31/EU irányelv 2016. április 20-ával hatályon kívül helyezi az EGT-megállapodásba foglalt, a nem automatikus működésű mérlegekről szóló, 2009. április 23-i 2009/23/EK európai parlamenti és tanácsi irányelvet (3), amelyet ezért 2016. április 20-i hatállyal az EGT-megállapodásból el kell hagyni.
            
         
               (4)
            
            
               A 2014/32/EU irányelv 2016. április 20-ával hatályon kívül helyezi az EGT-megállapodásba foglalt, a mérőműszerekről szóló, 2004. március 31-i 2004/22/EK európai parlamenti és tanácsi irányelvet (4), amelyet ezért 2016. április 20-i hatállyal az EGT-megállapodásból el kell hagyni.
            
         
               (5)
            
            
               Az EGT-megállapodás II. mellékletét ezért ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az EGT-megállapodás II. mellékletének IX. fejezete a következőképpen módosul:
   
               1.
            
            
               A szöveg a 27c. pont (2007/45/EK európai parlamenti és tanácsi irányelv) után a következő pontokkal egészül ki:
               
                           „27d.
                        
                        
                           
                              32014 L 0031: az Európai Parlament és a Tanács 2014. február 26-i 2014/31/EU irányelve a nem automatikus működésű mérlegek forgalmazására vonatkozó tagállami jogszabályok harmonizációjáról (HL L 96., 2014.3.29., 107. o.).
                        
                     
                           27e.
                        
                        
                           
                              32014 L 0032: az Európai Parlament és a Tanács 2014. február 26-i 2014/32/EU irányelve a mérőműszerek forgalmazására vonatkozó tagállami jogszabályok harmonizálásáról (HL L 96., 2014.3.29., 149. o.).”
                        
                     
         
               2.
            
            
               A 27. pont (2009/23/EK európai parlamenti és tanácsi irányelv) és a 27b. pont (2004/22/EK európai parlamenti és tanácsi irányelv) szövegét 2016. április 20-i hatállyal el kell hagyni.
            
         2. cikk
   A 2014/31/EU és a 2014/32/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2014. november 1-jén lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették (5).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2014. október 24-én.
      
         
            az EGT Vegyes Bizottság részéről
         
         
            az elnök
         
         Kurt JÄGER
      
   
   
      (1)  HL L 96., 2014.3.29., 107. o.
   
      (2)  HL L 96., 2014.3.29., 149. o.
   
      (3)  HL L 122., 2009.5.16., 6. o.
   
      (4)  HL L 135., 2004.4.30., 14. o.
   
      (5)  Alkotmányos követelmények fennállását nem jelezték.